## Les àrees d’Educació de la Comunitat Valenciana i de la Junta d’Andalusia es coordinen per a proposar millores educatives

*** El secretari autonòmic d’Educació i tres directors generals de la Comunitat Valenciana han tingut una primera presa de contacte amb els seus homòlegs andalusos
* Han tractat diversos temes educatius que afecten les dos comunitats autònomes**

El secretari autonòmic d’Educació, Daniel McEvoy, junt amb la directora general de Personal Docent, Sonia Sancho; el director general d’Ordenació Educativa i Política Lingüística, Ignacio Martínez, i la directora general de Formació Professional, Marta Armendia, s’han reunit este divendres a Granada amb els seus homòlegs de la Junta d’Andalusia per a abordar diversos temes educatius.

Els responsables d’Educació de les dos comunitats autònomes han tractat qüestions comunes, i han acordat actuar de manera conjunta junt amb altres comunitats per a plantejar al Ministeri d’Educació i Formació Professional que oferisca solucions i facilite el treball en l’àmbit autonòmic.

Durant la trobada, han abordat diversos temes que afecten les dos comunitats autònomes, com ara la correcta aplicació de la nova llei que obliga a pagar la Seguretat Social als alumnes en pràctiques, o qüestions referents als currículums educatius.

A més, en esta primera presa de contacte entre les dos autonomies, s’han referit a la gestió de personal docent i no docent dels centres educatius, i han acordat coordinar-se per a elevar les millores oportunes al Ministeri.

Fecha: 27/10/2023